
НАЦИОНАЛНА  ГИМНАЗИЯ ЗА 
СЦЕНИЧНИ И ЕКРАННИ ИЗКУСТВА

УЧЕБНА ПРОГРАМА

за задължителна професионална подготовка по
 
КОМПЮТЪРНА ГРАФИКА за XI и XII клас




1. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма е предназначена за специалностите „Рекламна графика“. Учениците ще се научат да обработват векторна и растерна графика. В учебната програма е включен материал, който ще подготви учениците да работят професионално със специализиран приложен компютърен софтуер за изработка на рекламни материали. 
По предмета „Компютърна графика“ учениците ще се научат да обработват векторни и растерни изображения, фотографии чрез разнообразни компютърни техники и методи, заложени в компютърните графични редактори. Необходимо е учениците да получат познания за спецификата на цветовите режими, видовете компютърни файлове, за професионалното съчетание на изображения и форми. Чрез изучаването на векторна графика се придобиват умения за създаване на обекти, шрифтове, илюстрации и различни рекламни материали. Ще получат и основни познания за създаване на дизайн на уеб страници и различни материали за реклама в интернет пространството. 
Учебното съдържание е структурирано в раздели и теми, които са представени във вид на лекции, презентации, практически упражнения и самостоятелни задачи. Обучението по предмета е тясно свързано с учебните предмети – рисуване, живопис, рекламна графика, шрифт, информационни технологии, история на изкуството и т.н. 

2. ЦЕЛИ НА ОБУЧЕНИЕТО ПО КОМПЮТЪРНА ГРАФИКА
Обучението по предмета „Компютърна графика“ има за цел учениците да придобият професионални знания за видовете компютърни програми, специализирани в сферата на графичния дизайн и тяхното овладяване. Необходимо е учениците да изградят логическо мислене при използването на основните функиции на графичните програми и да ги съчетават за по-успешни резултати. Те трябва да се научат да използват въображението си и знанията си по изобразителните предмети, чрез които да създават рекламни продукти. Учениците трябва да могат да изберат конкретна програма, която ще бъде най-подходяща за изработка на определен проект. 
Постигането на тези цели ще се осъществява чрез развиване на различни индивидуални качества при всеки ученик като – внимание, постоянство, наблюдателност, разсъждаване, упоритост, творчески поглед върху задачите, търпение. Необходимо е учениците да се научат да работят в екип за създаване на общи проекти, да развият чувство за колектив и принадлежност към определен творчески екип. Учениците ще се учат да работят с техническите параметри на програмните продукти, за да реализират успешно творческите си планове за поставените задачи и проекти. 
За реализирането на описаните цели и за усвояването на тези знания и учения, обучението изисква провеждането на часовете да бъде в специални компютърни кабинети, оборудвани с компютри, специално подготвени за работа със софтуер за графичен дизайн (високи параметри, екрани с висока резолюция, работно място, отговарящо на ергономичните стандарти при работа с компютър). Необходимо е в кабинетите да има скенер, принтер, мултимедиен проектор, интерактивна дъска, необходимите софтуерни програми. 

3. РАЗПРЕДЕЛЕНИЕ НА УЧЕБНОТО ВРЕМЕ
XI клас
I учебен срок – 18 учебни седмици х 2 учебни часа = 36 учебни часа
II учебен срок – 18 учебни седмици х 2 учебни часа =36 учебни часа
							    Всичко:  72 учебни часа

XII клас
I учебен срок – 18 учебни седмици х 2 учебни часа = 36 учебни часа
II учебен срок – 11 учебни седмици х 2 учебни часа = 22 учебни часа
      							    Всичко:  58 учебни часа

4. УЧЕБНО СЪДЪРЖАНИЕ
Учебното съдържание е структурирано в раздели и теми. За всеки раздел са записани общия брой часове и примерни теми. За постигането на целите на обучението учебните часове се разпределят на: за нови знания, упражнения, преговори и самостоятелни задачи за оценка. 

· Разпределение на учебното време за XI клас

	№ по ред
	Наименование на разделите
	Брой учебни часове

	1.
	Раздел 1: Въведение в компютърната графика
	8

	2.
	Раздел 2: Векторна графика – запознаване с програмата adobe Illustrator
	54

	3. 
	Раздел 3. Интерактивна мултимедия и работа с безплатна платформа за създаване на уеб сайтове
	10



Раздел 1. Основни познания за компютърната графика – 8 учебни часа
Тема 1. Видове графика и програми
Тема 2. Резолюция и цветови модели
Тема 3. Графични файлови формати
Раздел 2. Векторна графика. Запознаване с програмата Adobe Illustrator – 54 учебни часа
Тема 1. Основни познания за векторната графика - преговор
Тема 2. Първи стъпки в Adobe Illustrator – концепция и компоненти на работната среда
Тема 3. Основи на обектното рисуване и графично рисуване
Тема 4. Работа с текст – създаване и форматиране. Създаване на запазен знак
Тема 5. Редактиране на контури, запълвания и ефектно рисуване
Тема 6. Интерактивни инструменти
Тема 7. Операции с изображения. Оформяне на страници. Експортиране в други файлови формати. Отпечатване
Тема 8. Създаване на готови рекламни продукти – самостоятелни задачи и проекти
Раздел 3. Интерактивна мултимедия и работа с безплатна платформа за създаване на уеб сайтове – 10 учебни часа
Тема 1. Основни понятия
Тема 2. Създаване на дизайн за визия на уеб сайт. Работа с безплатната платформа www.wix.com

· Разпределение на учебното време за XII клас

	№ по ред
	Наименование на разделите
	Брой учебни часове

	1.
	Раздел 1: Преговор на учебния материал от XII клас
	2

	2.
	Раздел 2: Растерна графика – запознаване с програмата Adobe Photoshop
	54

	3. 
	Раздел 3: Създаване на индивидуално професионално портфолио
	6



Раздел 1. Преговор на учебния материал от XII клас – 2 учебни часа
Раздел 2. Растерна графика. Запознаване с програмата Adobe Photoshop – 
50 учебни часа
Тема 1. Запознаване с работната среда
Тема 2. Работа с графични файлове
Тема 3. Извършване на основни редакции – рисуване, чертане, трансформиране, добавяне на текст, маркировки, мащабиране на изображения
Тема 4. Маркиране на графични обекти и обработка на маркировки
Тема 5. Използване на слоеве, маски и пътечки
Тема 6. Смарт обекти
Тема 7. Настройване на изображение – използване на инструменти за редактиране, работа с филтри, отпечатване
Тема 8. Работа с цветови модели и канали. Коригиране на цветовете на изображенията. Обработка на сканирано изображение.
Тема 9. Самостоятелни задачи и проекти
Раздел 3: Създаване на индивидуално професионално портфолио – 6 учебни часа
Тема 1. Основни понятия
Тема 2. Самостоятелна работа за създаване на индивидуално порфолио


5. ОЧАКВАНИ РЕЗУЛТАТИ ОТ ОБУЧЕНИЕТО

В  края на обучението учениците трябва да знаят:
· Основните понятия в компютърната графика
· Изискванията за работа с компютри и периферни устройства
· Да разграничават видовете графичен и мултимедиен софтуер и неговото приложение в дадена област

Да могат:
· Да прилагат компютърни технологии за създаване и обработване на изображения
· Да познават добре техническите термини на компютърните програми
· Да съчетават прецизно разнообразните графични програми и да използват максимално техните способности
· Да усвоят творческо мислене и логика при работа със специализиран софтуер за графичен дизайн
· Да възприемат бързо и ефективно новите технологи за улесняване на работата им
· Да експериментират чрез множество технически функции на програмите
· Да владеят свободно оформление на различни рекламни материали
· Да прилагат различни графични техники в уеб дизайна

Литература : 
Adobe Illustrator CC, Adobe Photoshop CC  на Adobe Sistem









                                                                    Преподавател:
                                                                                  Кънчо Касабов 

image1.jpeg




